Két gépkocsi karambolja és egy túl lelkes ittas járókelő okozott kisebb felfordulást Nyíregyházán – írta meg a szon.hu. Egy Volkswagen és egy pizzát szállító Opel ütközött egymásnak, utóbbi a járdán nekiment egy gyrosbüfének, miközben egy táblát kidöntött.

Kimentek a helyszínre a rendőrök is, és előállítottak egy embert. Az illető nem volt egyik járműnek sem sofőrje, sem utasa. Hanem mint kiderült, egyszerűen annyi történt, hogy egy segítőkész részeg beállt forgalmat terelni, „amivel még nagyobb bajt okozhatott volna”. Szerencsére nem okozott, és a balesetnek is csak egy sérültjét kellett kórházba szállítani.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gif-eket, videókat.